Tranziția digitală și impactul IA
Tranziția digitală a fost, în ultimele decenii, o forță catalizatoare pentru schimbările economice, sociale și culturale la nivel global - ea reprezintă trecerea de la metodele tradiționale de gestionare a informațiilor și a proceselor către soluții digitale, bazate pe tehnologii emergente precum cloud computing, Internet of Things (IoT) și, mai recent, inteligența artificială (IA), definită drept capacitatea unei mașini de a prezenta capacități asemănătoare celor umane, cum ar fi raționamentul, învățarea, planificarea și creativitatea, permițând sistemelor tehnice să își perceapă mediul, să se ocupe de ceea ce percep, să rezolve probleme și să acționeze pentru a atinge un anumit obiectiv (menționăm doar câteva dintre domeniile de aplicabilitate din viața de zi cu zi: analiza unor cantități mari de date privind sănătatea și descoperirea unor modele care ar putea duce la noi descoperiri în medicină, îmbunătățirea diagnosticării individuale, îmbunătățirea siguranței, vitezei și eficienței traficului feroviar, sisteme inteligente de producție, alimentație și agricultură, sisteme automatizate pentru administrație și servicii publice).